As suyas cancions gosan tractar y creticar temas como a xenofobia, a violencia policial, as inchusticias socials, o consumismo irresponsable, as politicas de deportacions, a insuficient lechitimidat d'as cherarquías y a globalización. Por un regular proposan un cambio positivo a traviés d'un compromís d'a sociedat con istos temas. D'atra man, a traviés d'a suya musica ZSK refirman o vechetarianismo y o veganismo y simpatizan con os grupos que treballan por os dreitos d'os animals como PeTA y o Animal Liberation Front. En o suyo álbum debut se podeban trobar bells vidios d'a cumbre d'o G8 de Chenova, asinas como un vidio de PeTA. En o suyo segundo disco adedicoron a ista fin un CD extra. En a suya canción "24. August 1992" o grupo fa una cretica d'o exceso de violencia por parti d'as autoridatz en os disturbios de Rostock-Lichtenhagenque se producioron en o barrio de Lichtenhagen, en a ciudat de Rostock, entre os días 22 y 24 d'agosto de 1992.